Elke hond kry sy dag, soos Johnny Cash, ’n Jack Russell-kruising van Stellenbosch, onlangs uitgevind het toe hy die 3 000ste hond was wat aangeneem is danksy die Oscars Arc’s Woof-projek.
Die projek is genoem na Oscar, ’n optelhond wat bekend is vir sy reis om die wêreld saam met sy eienaar, Joanne Lefson.
Dit vergemaklik die proses, veral in die tyd waar dieregesondheidsorganisasies aan Covid-19-maatreels moet voldoen wat besoekers betref.
Die honde word in ’n spesiaal ontwerpte vraghouer genaamd Woof-1 vervoer na waar die publiek hulle kan ontmoet in ’n aangename omgewing. Die gewone aannemingsprosedure geld, en word doeltreffend afgehandel, voordat ’n hond saam met sy nuwe mense huis toe kan gaan.
Volgens inligting van Oscar’s Arc is die koers van honde se aanneming in Suid-Afrika minder as 10%, en bied die organisasie ’n lewenslyn aan honde by hawens in die Wes-Kaap.
Daar was volgens die organisasie ’n aansienlike toename van 41% in aannemings in die Wes-Kaap sedert sy bestaan.